text: [{"text_idx": "#000001", "text": "Namaki me sa na gole tiko ki Varanise na wing ni noda mata timi ni Swire Shipping Fijian Drua,ko Vinaya \u201cTHE BOSS MAN\u201d Habosi,me laki lewena na kalavo rogolevu,na Racing 92 ni na oti tiko na qito levu ni vuravura mai Varanise ena yabaki vou."}, {"text_idx": "#000002", "text": "Tauri rawa na i tukutuku ni sa mai sainitaka o Habosi na nona konitaraki,ka kenai balebale ni sa otioti tiko ni nona yabaki me qito ena timi ni Drua ena yabaki oqo."}, {"text_idx": "#000003", "text": "Tukuna o Mick Byrne,na dauniveivakatavulici ni Drua,ni dua na taledi vinaka e tiko vei Habosi,ka sa solia tiko na nona vakanuinui vinaka vua."}]